open-index/open-wikipedia-markdown huggingface dataset:
Ramón Toimil Saavedra

**Ramón Toimil Saavedra**, nado en Mugardos o 6 de abril de 1943 e finado no mesmo concello o 8 de febreiro de 2020, foi un político galego do PSdeG-PSOE.

## Traxectoria 
Operario de Bazán. Afiliado do PSdeG-PSOE dende 1981, foi concelleiro en Mugardos tralas eleccións municipais de 1983 e 1987, cando encabezou a candidatura Rosa Gómez Limia. Foi candidato á alcaldía nas municipais de 1991 e foi elixido alcalde co apoio do PPdeG, feito polo cal foi expulsado do partido xunto cos demais concelleiros, dado que se lles indicara que debían favorecer a investidura de Esquerda Unida, que fora a candidatura máis votada. Porén, dita suspensión foi levantada por Ferraz en decembro de 1994, e en xaneiro de 1995 volveron formar parte do PSdeG, sendo de novo candidato á alcaldía por esta formación nas eleccións municipais dese mesmo ano. Nestas, foi reelixido alcalde como cabeza da candidatura máis votada, gobernando en minoría. Tralas municipais de 1999 volveu ser elixido, pero nesta ocasión mediante un pacto con Esquerda de Galicia e o BNG. Nas municipais de 2003 perdeu a alcaldía en favor do BNG, co que gobernou en coalición ata setembro de 2005. Non se presentou de novo en 2007 e retirouse da primeira liña política.

## Notas 
## Véxase tamén 
### Outros artigos 
* Eleccións municipais en Mugardos

### Ligazóns externas 
* Fallece el histórico exalcalde socialista de Mugardos Ramón Toimil
Fernando Campos Castro

**Fernando Campos Castro**, nado en Moeche o 17 de setembro de 1952, é un político galego do PSdeG-PSOE.

## Traxectoria 
Hostaleiro e fotógrafo. Membro do PSdeG-PSOE, formou parte da súa candidatura en Moeche nas eleccións municipais de 1983. Porén, a posición do partido ante o Referendo sobre a permanencia de España na OTAN en 1986 supuxo que o abandoase e que nas municipais de 1987 encabezase a candidatura Agrupación Veciñal Independente Progresista, sendo elixido alcalde co apoio dos dous edís PSdeG-PSOE. Regresou ó PSdeG e encabezou a súa candidatura nas municipais de 1991, conseguindo a vitoria e sendo reelixido alcalde en coalición coa CNG. Optou por non presentarse á reelección en 1995 e retirouse da política. 

## Notas 
## Véxase tamén 
### Outros artigos 
*Eleccións municipais en Moeche
Kamiarizuki no Kodomo

***Kamiarizuki no Kodomo*** (en ) é un filme xaponés de 2021 dirixido por Takana Shirai. É un filme de animación de temática sobrenatural, fantasía e aventuras producido por Liden Films. Estreouse nos cinemas xaponeses o 8 de outubro de 2021. Conta a historia de Kanna, que ten unha gran paixón por correr ata o momento da morte da súa nai. Ela, xunto cun coello chamado Shiro e un demo chamado Yasha, corren cara a Izumo, na prefectura de Shimane, para chegar a tempo a unha festa anual das divindades, recollendo as ofrendas para elas ao longo do camiño antes de que se produzan as consecuencias de non facelo.

## Personaxes 
## Notas 
## Véxase tamén 
### Ligazóns externas 
* Páxina oficial 
*
Shannon Walker

**Shannon Walker**, nada en Houston, Texas, o 4 de xuño de 1965, é unha astronauta estadounidense que formou parte das misións Soiuz TMA-19 e SpaceX Crew 1 e foi membro das expedicións 24, 25, 64 e 65 á Estación Espacial Internacional.

## Traxectoria
Walker graduouse en física pola Universidade Rice en 1987 e é máster en física espacial e ten un doutoramento sobre a mesma materia pola mesma universidade en 1992 e 1993 respectivamente. Foi seleccionada como astronauta pola NASA en maio de 2004, finalizando o seu adestramento en febreiro de 2006. Participou nas misións Soiuz TMA-19 e SpaceX Crew 1 e foi membro das expedicións 24, 25, 64 e 65 á Estación Espacial Internacional, pasando 163,30 días no espazo.

## Notas 
## Véxase tamén 
### Outros artigos 
*Soiuz TMA-19
*SpaceX Crew 1
*Expedición 24
*Expedición 25
*Expedición 64
*Expedición 65
*Estación Espacial Internacional
Ulrich Walter

**Ulrich Hans Walter**, nado en Iserlohn (Alemaña) o 9 de febreiro de 1954, é un astronauta alemá que formou parte da misión STS-55.

## Traxectoria 
Ulrich graduouse en física pola Universidade de Colonia en 1980. Foi seleccionado como astronauta pola axencia espacial alemá DLR en 1988, completando o seu adestramento en 1990. Participou na misións STS-55, pasando 9,99 días no espazo.

## Notas 
## Véxase tamén 
### Outros artigos 
*STS-55
Daniel Caamaño Eiras

**Daniel Caamaño Eiras**, coñecido como **Filiado**, nado en Padrón e finado en San Xurxo de Vea (A Estrada) o 22 de outubro de 1936, foi un político galego.

## Traxectoria 
Fillo de Jaime Caamaño Comparada. Ao producirse o golpe de Estado do 18 de xullo de 1936, formou parte do Comité da Frente Popular que intentou oporse ao golpe. Foi detido e internado na prisión de Padrón. Foi xulgado en consello de guerra en Santiago de Compostela o 7 de setembro por rebelión militar, con José Pose Miguens, Faustino Liste Forján, Serafín Mariño Santos, José Tourís Castro e Luis García Abella, acusados de ser os autores do asalto ao tren en Osebe nas datas do golpe de Estado. José Pose, Faustino Liste, José Tourís e Serafín Mariño foron condenados a pena de morte e executados en Compostela o 12 de setembro de 1936 e Luis e Daniel foron condenados a cadea perpetua. Foi sacado da prisión e paseado na Baliña de San Xurxo de Vea o 22 de outubro de 1936, o seu cadáver apareceu cun tiro na caluga.
## Vida persoal 
Estaba casado e tiña tres fillos.
## Notas
David M. Walker

**David Mathieson "Dave" Walker**, nado en Columbus, Xeorxia, o 20 de maio de 1944 e finado o 23 de abril de 2001, foi un astronauta estadounidense que formou parte das misións STS-51-A, STS-30, STS-53 e STS-69.

## Traxectoria
Walker graduouse en ciencias pola Academia Naval dos Estados Unidos en 1966. Foi seleccionado como astronauta pola NASA en xaneiro de 1978, finalizando o seu adestramento en agosto de 1979. Participou nas misións STS-51-A, STS-30, STS-53 e STS-69, pasando 30,19 días no espazo.

## Notas 
## Véxase tamén 
### Outros artigos 
*STS-51-A
*STS-30
*STS-53
*STS-69
Manuel Caamaño Eiras

**Manuel Caamaño Eiras**, nado en Padrón cara a 1904, foi un chofer e político galego.

## Traxectoria 
Fillo de Jaime Caamaño Comparada e irmán de Daniel Caamaño Eiras. Chofer de Padrón. Ao producirse o golpe de Estado do 18 de xullo de 1936 foi inculpado en Santiago de Compostela por agresión á forza armada pero posto en liberdade por falta de probas. Foi multado en Santiago de Compostela en xuño de 1937 por deixar un camión abandonado. En novembro de 1938 incitou aos soldados do rexemento de Infantaría Zamora de Pontevedra que viaxaban en tren a sublevarse e non obedecer as ordes dos superiores. Detido, foi xulgado o 27 de xuño de 1939 e condenado a dous anos de prisión por un delito de sedición. Preso na Prisión de Pontevedra, saíu en liberdade provisional en abril de 1940. En febreiro de 1940 foille imposta a sanción de dez anos de inhabilitación absoluta e outros dez de desterro a máis de 200 quilómetros de Padrón.

## Notas 
## Véxase tamén 
### Bibliografía 
*
Carl E. Walz

**Carl Erwin Walz**, nado en Cleveland, Ohio, o 6 de setembro de 1955, é un astronauta estadounidense retirado que formou parte das misións STS-51, STS-65, STS-108, STS-111 e STS-79 e foi membro da Expedición 4 á Estación Espacial Internacional.

## Traxectoria
Walz graduouse en física pola Universidade do Estado de Kent en 1977 e é máster en física do estado sólido pola Universidade John Carroll en 1979. Foi seleccionado como astronauta pola NASA en xaneiro de 1990. Participou nas misións STS-51, STS-65, STS-108, STS-111 e STS-79 e foi membro da Expedición 4 á Estación Espacial Internacional. Pasou 230,54 días no espazo.

## Notas 
## Véxase tamén 
### Outros artigos 
*STS-51
*STS-65
*STS-108
*STS-111
*STS-79
*Expedición 4
*Estación Espacial Internacional
Taylor Wang

**Taylor Gun-Jin Wang**, nado en Shanghai (China) o 16 de xuño de 1940, é un astronauta estadounidense retirado que formou parte da misión STS-51-B.

## Traxectoria
Wang graduouse en física pola Universidade de California nos Ánxeles en 1967 e é máster en física cun doutoramente pola mesma universidade en 1968 e 1971 respectivamente. Participou na misión STS-51-B, pasando 7,01 días no espazo.

## Notas 
## Véxase tamén 
### Outros artigos 
*STS-51-B
Duque de Zhou

**Duque de Zhou** ou **Gong de Zhou** (chinés tradicional: 周公旦; chinés simplificado: 周公旦; *pinyin*: **Zhōu Gōngdàn**; Wade-Giles: **Chou Kungdan**) xogou un papel moi importante na consolidación da recentemente fundada dinastía Zhou. Era irmán do rei Wu de Zhou, o primeiro rei da dinastía Zhou da antiga China. Debido a que o seu feudo estaba arredor da capital de Zhou Chengzhou (máis tarde Luoyang). O duque de Zhou tamén era coñecido como **Zhou Gong** (周公), **Zhou Gong Dan** (周公 旦), **Shu Dan** (叔 旦) ou **Zhou Dan** (周旦).

Só tres anos despois da derrota da dinastía Shang, o rei Wu fracasou e a realeza, seguindo o costume de Zhou, pasou ao seu fillo, o rei Cheng de Zhou.

## Notas 
## Véxase tamén 
### Outros artigos 
* Du Bo
* Dinastía Chou

### Ligazóns externas 
* Tumba de Zhou Gong 
* Explicación do Libro dos soños favorábeis e desfavorábeis de Zhou Gong
Belén López

O nome **Belén López** pode referirse a:

***Belén López Vázquez**, editora galega (n. 1967);
***Gloria de Belén López**, actriz española (n. 1970);
***Belén López Rodríguez**, xornalista galega (n. 1978);
***Belén López Morales**, ciclista andaluza (n. 1984);
***Ana Belén López Ruiz**, bailarina española (n. 1986).
Historia de Galicia (Vicetto)

***Historia de Galicia*** é unha colección de libros en lingua castelá (sete tomos) do historiador galego Benito Vicetto, publicada entre 1865 (Tomo I) e 1873 (Tomo VII), en Ferrol, no establecemento tipográfico de Nicasio Taxonera.

## Descrición 
A obra narra a historia de Galicia cunha perspectiva propia do romanticismo da época, abranguendo un período temporal que vai da prehistoria até o reinado de Isabel II.

## Reedicións 
Xa postumamente, reeditouse na imprenta de La Colonia Española de Montevideo, en dous volumes, en 1880 (v. 1) e 1882 (v. 2), o primeiro incluíndo os tomos I, II, III e IV e o segundo incluíndo os tomos V, VI e VII.

En 1979 foi editada en facsímile por Alvarellos Editora. Tamén en 1979, foi editada, conxuntamente coa *Historia de Galicia* de Manuel Murguía nun total de 14 volumes, pola editorial da *Gran Enciclopedia Vasca*, co patrocinio da Real Academia Galega.

## Notas 
## Véxase tamén 
### Outros artigos 
* Historia de Galicia
* *Historia de Galicia* de Manuel Murguía
### Ligazóns externas 
* *Historia de Galicia* en Galiciana. Biblioteca de Galicia.
Fantasía épica

A **alta fantasía**, tamén coñecida como **fantasía épica**, é un subxénero da fantasía definida pola natureza épica da contorna na que se desenvolve polo status épico das personaxes, tema ou argumento. O termo inglés "high fantasy" acuñouno Lloyd Alexander no seu ensaio de 1971 titulado "*High Fantasy and Heroic Romance*", orixinalmente presentado en outubro de 1969 na ''New England Round Table of Children's Librarians* ("mesa redonda de bibliotecarios infantís de Nova Inglaterra").

## Características 
A alta fantasía desenvólvese nun mundo alternativo e ficticio ("Secundario"), e non no mundo "real" ou "Primario"

Os romances de William Morris, como *The Well at the World's End*, que teñen lugar nun mundo medieval imaxinario, considéranse ás veces os primeiros exemplos de alta fantasía.  As obras de J. R. R. Tolkien –especialmente *O Señor dos Aneis*– recoñécense coma os arquetipos de alta fantasía.

Moitas historias de alta fantasía son contadas dende o punto de vista dun heroe. Normalmente, a meirande parte da trama ten lugar en torno á súa herdanza ou natureza misteriosa á vez que un problema que ameaza o seu mundo. En moitas novelas o heroe é un orfo ou irmán especial e adoita estar representado como alguén cun talento extraordinario para a maxia ou o combate. Comeza a historia sendo novo, se non sendo un neno, ou preséntanse sendo débiles ou inútiles.

En moitos casos, o heroe comeza como unha figura infantil que madura rapidamente e experimenta unha mellora considerable nas súas habilidades para a loita e resolución de problemas a medida que avanza.

A medida que a historia avanza, o personaxe descubrirá a natureza das forzas descoñecidas que están na súa contra, forzas que son poderosas e malévolas. Os viláns neste tipo de historias son completamente malvados e fríos.

O concepto de "alta fantasía" normalmente abrangue un número de diferentes tipos de fantasía entre os cales se inclúe a fantasía heroica, fantasía épica, fantasía mítica, fantasía escura e wuxia. Normalmente non se considera dentro desta categoría o xénero de espada e feitizaría.

Tradicionalmente, considérase que a alta fantasía evoca unha sensación de abraio.

## Temas 
A alta fantasía definiuse moitas veces polos seus temas e mensaxes. O ben contra o mal é un dos temas máis comúns na alta fantasía e definir as características do mal adoita ser un tema de alta importancia nas obras de alta fantasía, como é n*'O Señor dos Aneis*. A importancia do concepto do ben contra o mal considérase a principal diferenza entre alta fantasía e a espada e feitizaría.

## Escenarios de xogos 
Xogos de rol como *Dungeons & Dragons* que inclúen escenarios de campaña como *Dragonlance* de Tracy Hickman e Margaret Weis e *Forgotten Realms'' de Ed Greenwood son a base para moitos libros de fantasía, e moitos autores continúan aportando as súas contribucións a estes escenarios.

## Notas 
## Véxase tamén 
### Outros artigos 
* Fantasía heroica
* Fantasía histórica
* Xénero literario
* Baixa fantasía
José Vilasánchez Pazos

**José Juan Vilasánchez Pazos**, nado en Redes (Ares) o 8 de abril de 1950, é un político e mestre galego do PSdeG-PSOE.

## Traxectoria 
Mestre de EXB especializado en filoloxía hispánica, exerceu no colexio Conde de Fenosa de Ares. Foi presidente de Club de Tenis de Redes. Nas eleccións municipais de 1991 foi candidato do PSdeG-PSOE á alcaldía de Ares e foi elixido grazas ó apoio do BNG, gobernando en minoría. Nas municipais de 1995 foi reelixido alcalde mediante un pacto de goberno co BNG. Perdeu a alcaldía nas municipais de 1999 en favor do PPdeG, que logrou a maioría absoluta, permanecendo como portavoz socialista ata a fin do mandato. Volveu á política como número 3 do PSdeG nas municipais de 2007, nas cales os socialistas recuperaron o goberno de Ares e pasou a ser concelleiro de urbanismo. Porén, presentou a súa dimisión en xuño de 2008.

## Notas 
## Véxase tamén 
### Outros artigos 
* Eleccións municipais en Ares
Angelo Domenghini

**Angelo Domenghini**, nado en Lallio, Bérgamo, o 25 de agosto de 1941, é un exfutbolista e exadestrador de italiano, que xogaba como dianteiro. Destacou especialmente no Inter de Milán de Helenio Herrera, co que gañou dous títulos da Serie A, unha Copa de Europa e dúas Copas Intercontinentais. Foi internacional coa selección italiana, coa que conquistou a Eurocopa de 1968 e acadou a final do Mundial de 1970.

## Traxectoria 
### Como futbolista 
Formouse como futbolista na canteira da , debutando co primeiro equipo na Serie A o 4 de xuño de 1961, nunha derrota ante o Udinese. Militou durante os seguintes tres anos no equipo, tendo unha das súas mellores actuacións na final da Copa de Italia de 1963, cando marcou un triplete contra o Torino, cuxa portería defendía o gardameta internacional Lido Vieri, dándolle así ao club o seu primeiro e único título. Foi o primeiro futbolista en marcar un triplete nunha final da Copa de Italia, e un dos únicos dous que o lograron, xunto a Giuseppe Giannini en 1993.

En 1964 fichou polo Inter de Milán de Helenio Herrera, que viña de gañar a Copa de Europa. Alí xogou a miúdo de dianteiro centro, no canto do seu posto habitual na banda dereita, posición que no Inter ocupaba Jair. Con 54 goles en 164 partidos contribuíu á conquista de dous títulos de liga, da Copa de Europa de 1965 e de dúas Copas Intercontinentais.

En 1969 fichou polo , como parte do acordo que levou a Roberto Boninsegna ao Inter.

En 1973 fichou pola Roma, por petición do que fora o seu adestrador no Cagliari, Manlio Scopigno. Co conxunto lacial xogou só unha tempada, na que marcou 4 goles en 30 partidos, quedando fóra dos plans do equipo trala chegada ao banco de Nils Liedholm. Foi elixido no once ideal do torneo. Disputou tamén o Mundial de 1970, sendo titular en todos os encontros e marcando o gol da vitoria (1-0) no primeiro partido contra Suecia. Xogou a final contra o Brasil de Pelé no Estadio Azteca, perdendo por 4-1.

### Como adestrador 
Trala súa retirada como futbolista foi adestrador de varios equipos, entre eles o Sambenedettese, da Serie B.

## Palmarés 
;Atalanta
* **Copa de Italia (1):** 1962/63.

;Inter de Milán
* **Serie A (2):** 1964/65, 1965/66.
* **Copa de Europa (1):** 1964/65.
* **Copa Intercontinental (2):** 1964, 1965.

;Cagliari
* **Serie A (1):** 1969/70.

;Selección italiana
* **Eurocopa (1):** 1968.

## Notas 
## Véxase tamén 
### Bibliografía 
* 
* 
* 
* 
* 
* 

### Ligazóns externas 
* Datos do xogador en BDFutbol .
* Datos do xogador coa selección italiana .
* Datos do xogador en Transfermarkt .
Manuel Villarnovo Martínez

**Manuel Villarnovo Martínez**, nado en Valdoviño en 1941 e finado en Loira (Valdoviño) o 1 de agosto de 2018, foi un político galego.

## Traxectoria
Foi candidato á alcaldía de Valdoviño pola Candidatura Independente de Valdoviño nas eleccións municipais de 1979 empatando a 5 concelleiros coa UCD e sendo elixido alcalde co apoio do PSdeG. Non se presentou á reelección en 1983, e non volveu a participar en política ata as municipais de 1999, cando foi o número 2 de Unión de Independentes de Valdoviño. Esta formación logrou 3 concelleiros e logrou a alcaldía para o seu candidato, José Antonio Rodríguez Fernández, tralo apoio dos 5 edís do PPdeG e a previa integración dos independentes nesta formación política. Desta forma, foi segundo tenente de alcalde e concelleiro da área de Servizos, porén, debido a discrepancias co grupo de goberno renunciou ás súas respondabilidades en xullo de 2001 e pasou ó grupo mixto, retirándose definitivamente da política á fin do mandato.

## Vida persoal
Casou e tivo 2 fillos. Finou en Loira o 1 de agosto de 2018

## Notas 
## Véxase tamén 
### Outras páxinas 
* Eleccións municipais en Valdoviño
Santiago Carro García

**Santiago Carro García**, nado en Santiago de Compostela en 1889 e finado en Madrid o 24 de novembro de 1966, foi un médico galego.

## Traxectoria
Estudou bacharelato no Instituto de Santiago, graduándose en 1905, e despois fixo Medicina na Universidade de Santiago de Compostela, licenciándose en 1912 con premio extraordinario. Na súa época de estudante colaborou na revista *Galicia*, con artigos sobre a repoboación forestal, a pesca en Galicia, a Exposición Rexional de 1909 ou as festas do Apóstolo Santiago. Ademais, pertenceu ao Grupo Esperantista de Santiago, formando parte da xunta directiva xa en 1906, meses despois foi nomeado "cónsul esperantista" na cidade e en 1908 publicou *El idioma internacional y el esperanto* (El Eco de Santiago).

Exerceu de axudante de Fisioloxía e Hixiene na súa facultade. Despois Especializouse en gastroenteroloxía no Instituto Rubio, onde foi profesor da Consulta de Vías Dixestivas, e doutorouse na Universidade de Madrid en 1914 coa tese *Contribución al estudio de la atonía y dilatación atónica del estómago*.  Especializouse nos cancros gástricos e intestinais, as hernias diafragmáticas e na alimentación humana en xeral.

En 1917 publicou *Regímenes alimenticios de las enfermedades del aparato digestivo y de la nutrición*, obra premiada pola Real Academia Nacional de Medicina. En 1934 ingresou en dita academia, coa lectura do discurso *El dolor gástrico en las enfermedades extragástricas*. En 1929 participou nas I Xornadas Médicas Galegas, celebradas na Coruña, onde presentou o traballo “La úlcera duodenal latente” e a comunicación “Ptosis intestinal”. Foi socio do Seminario de Estudos Galegos.

Colaborou na *Revista Ibero-Americana de Ciencias Médicas*, en *España Médica* e na *Revista Médica Gallega*, publicación da cal pertenceu á dirección científica. Foi fundador e codirector da *Revista de Higiene y Sanidad Pública*, membro do comité directivo da *Gaceta Médica Española* e da *Revista Española de Enfermedades del Aparato Digestivo y de la Nutrición*, e redactor da revista Medicina.

Foi secretario xeral do Colegio Oficial de Médicos de Madrid e mais da Academia Médico-Quirúrgica Española, e presidiu a Sociedad Española de Patología Digestiva y de la Nutrición dende 1940. En 1945 ingresou na Orde Civil de Afonso X, e en 1952 foi nomeado procurador en Cortes polas Reais Academias.

## Notas
## Véxase tamén
### Bibliografía
*
*

### Ligazóns externas
*
Miguel Ángel Pérez Quintela

**Miguel Ángel Pérez Quintela**, nado en Vilalba en 1938 e finado na Coruña o 20 de agosto de 2013, foi un político galego.

## Traxectoria
Sendo moi pequeno traladouse a Valdoviño, onde seu pai fora destinado como mestre. Foi corredor de comercio no ramo da alimentación. Foi elixido concelleiro en Valdoviño como número 2 de Alianza Popular nas eleccións municipais de 1983, sendo a segunda forza política tralo PSdeG-PSOE, que logrou a alcaldía. Nas municipais de 1987 encabezou a candidatura de AP e foi elixido alcalde como cabeza da lista máis votada, gobernando en minoría. Volveu se-lo candidato do PPdeG nas municipais de 1991 pero perdeu a alcaldía en favor do socialista Delfín Fidalgo Fernández, o cal se viu apoiado polos restantes grupos da corporación. Ante o fracaso do pacto entre Fidalgo e os demais grupos, en agosto de 1993 alcanzou con este un acordo de goberno, sendo primeiro tenente de alcalde e concelleiro de cultura, non sen discrepancias internas no grupo municipal popular. Nas municipais de 1995 foi o número 2 do PPdeG, pero non conseguiu recupera-lo goberno dado o pacto entre PSdeG, independentes (escisión popular) e o BNG. Abandonou o PPdeG en desacordo coa designación de Fernando Bouza Mesía como candidato nas municipais de 1999, e encabezou a Unidade Veciñal Democrática Valdoviñesa logrando 1 concelleiro e situándose na oposición. Á fin do mandato retirouse da vida política.

## Vida persoal
Casou e tivo 9 fillos. Foi transplantado dun pulmón en 2002. Faleceu na Coruña o 20 de agosto de 2013.

## Notas 
## Véxase tamén 
### Outras páxinas 
* Eleccións municipais en Valdoviño
Delfín Fidalgo Fernández

**Delfín Fidalgo Fernández**, nado en Ourense en 1944, é un empresario e político galego.

## Traxectoria 
Afincado en Ferrol. Foi presidente da Asociación Galega de Campings. Nas eleccións municipais de 1987 foi o número 2 da CPG en Ferrol, se ben esta formación non obtivo representación. Nas municipais de 1991 encabezou como independente a candidatura do PSdeG-PSOE en Valdoviño, empatando a 5 concelleiros co PPdeG e logrando a alcaldía co apoio do BNG, CDS e Esquerda Unida, cos cales estableceu unha coalición de goberno. En abril de 1992 rompeu o pacto co CDS e Esquerda Unida, e trala dimisión do único edil nacionalista en maio de 1993, estableceu un acordo de goberno co popular Miguel Ángel Pérez Quintela. Ao longo do mandato foise producindo un progresivo afastamento co grupo socialista, chegando incluso a plantexárselle a posibilidade de encabezala candidatura do PPdeG en 1995, pero finalmente optou por retirarse da política á fin do mandato.

Posteriormente, volveu centrarse na súa actividade profesional, chegando a ser conselleiro de Turgalicia e coordinador da Fundación Vicente Risco.

## Vida persoal
Casou e tivo 3 fillos.

## Notas 
## Véxase tamén 
### Outros artigos 
* Eleccións municipais en Valdoviño
Concepción Sanesteban Raposo

**Concepción Sanesteban Raposo**, nada en 1964, é unha política galega.

## Traxectoria 
Licenciada en Filoloxía Hispánica e Galego-Portuguesa, é ama de casa. Nas eleccións municipais de 2003 foi candidata á alcaldía de Valdoviño pola formación Centristas de Valdoviño, impulsada por exmilitantes do PPdeG e que conta con anteriores integrantes socialistas. Nos comicios foi a segunda forza máis votada (3 concelleiros) por detrás do PPdeG (5) e foi elixida alcaldesa co apoio do PSdeG e o BNG, gobernando en coalición cos socialistas. Volveu encabezala candidatura de Centristas nas municipais de 2007, pero baixou a 2 concelleiros e pasou a sela cuarta forza, perdendo a alcaldía en favor da candidata de Terra Galega, permanecendo como portavoz na oposición. Volveu ser candidata nas municipais de 2011 manténdose en 2 concelleiros. Apoiou a investidura do candidato do PPdeG José Antonio Vigo Lago, se ben finalmente non chegou a un acordo de goberno e permaneceu na oposición ata a fin do mandato, cando se retirou da política. 

En xullo de 2014 foi imputada, xunto co seu marido, por un presunto delito de suborno tido lugar durante o seu mandato como alcaldesa en 2005, ditándose xuízo en febreiro de 2021.

## Notas 
## Véxase tamén 
### Outros artigos 
* Eleccións municipais en Valdoviño
Exidio Cuíñas

**Xaquín Exidio Cuíñas**, nado en Cambados en 1966, é un economista e escritor galego.

## Traxectoria 
Economista de formación, está vinculado a proxectos empresariais sobre patrimonio marítimo e turismo náutico. Como escritor, leva publicados tres libros *Salgadoiro de queixo e mozzarella* (2009), *As gotas de mercurio* (2021)  e *Serei os teus ollos en Idomenei* (2024)*.*

Foi membro fundador do Clube Mariño Salnés no ano 1998, así como o primeiro presidente. Na actualidade segue ligado a esta asociación como coordinador da escola de vela tradicional. Formou parte da comisión xestora para refundar a Federación Galega pola Cultura Marítima e Fluvial no ano 1999, ocupando posteriormente o cargo de secretario (2000-2003) e presidente (2003 a 2005). Durante o tempo que ocupou a presidencia, inaugurouse a Escola de Navegación Tradicional da ACD Dorna, celebráronse as edicións do Encontro de Embarcacións Tradicionais de Galicia 2003 na Illa de Arousa e no 2005 en Cambados, así como tamén se editou o primeiro número da revista *Ardentía* de cultura marítima publicada por esta entidade.

Participou en proxectos empresariais de cultura marítima como Intramar, onde dirixiu o proxecto divulgativo escolar *Cambados á  beira do Mar* en colaboración coa Confraría de Pescadores de Cambados e a Consellería do Mar, sendo o director e guionista do documental que leva o mesmo nome. Tamén participou no proxecto Natura 42 SL, relacionado co medio ambiente e o Parque Nacional das Illas Atlánticas.

## Obras 
* *Salgadoiro de queixo e mozzarella*, Todogrove, 2009.
* *As gotas de mercurio*, Lobisome Producións, 2021.
* *Serei os teus ollos en Idomeni*, Lobisome Producións, 2024.

## Notas 
## Véxase tamén 
### Ligazóns externas 
*Bou de Vara, blog.
Han Wudi

**Han Wudi**  nado o 156 a. C. e finado o 29 de marzo de 87 a. C., foi o sexto emperador da dinastía Han de China. 

## Nomes 
**Han Wudi** literalmente significa "emperador **Wu** -*guerreiro*- dos Han", en chinés tradicional **漢武帝**, chinés simplificado **汉武帝**, pinyin *Hànwǔdì*, Wade-Giles **Wu Ti**); tamén era chamado **Wu de Han**, nado como **Liu Che** (**劉徹**). 

O uso de "Han" (漢) como parte do nome é unha referencia á dinastía Han da que foi parte.

## Poesía yuefu 
Han Wudi foi un mecenas da literatura e hai varios poemas atribuídos a el. Facilitou un renacemento do *Chu ci*, a poesía no estilo do antigo reino de Chu na primeira metade do seu reinado, en parte debido ao seu parente Liu An. Empregou poetas e músicos para escribir letras e compoñer melodías e patrocinou coreógrafos e xamáns para organizar movementos de danza e coordinar o espiritual e o mundano. As actuacións resultantes eran rituais de luxo, algúns nocturnos onde cantantes, músicos e bailaríns actuaban coa iluminación proporcionada por miles de fachos. 

Unha das principais contribucións do emperador foi a través da Oficina de Música Imperial (*yuefu*), creada ou ampliada por el. As súas tarefas eran recoller cancións populares, adaptalas e orquestrarlas, así como elaborar material novo. A institución non só recolleu cancións e baladas chinesas, senón tamén cancións baseadas en melodías de Asia Central, con letras novas. Desenvolveuse a transmisión dun estilo particular de poesía, que pasou a ser coñecido como yuefu.

## Goberno 
Gobernou entre o 141 e o 87 a. C. É lembrado principalmente pola grande expansión territorial que tivo lugar baixo o seu reinado, así como polo potente e centralizado Estado confuciano que organizou. É citado na historia chinesa como un dos máis grandes emperadores xunto co emperador Taizong da Dinastía Tang e o emperador Kangxi da Dinastía Qing.

## Notas 
## Véxase tamén 
### Outros artigos 
* Dinastía Han 
* Pobo han
* Escrita chinesa
* Historia da China
*Poesía chinesa
** Formas da poesía clásica chinesa
** *Yue fu*

### Bibliografía 
* Paludan, Ann (1998). Chronicle of the Chinese Emperors: The Reign-by-Reign Record of the Rulers of Imperial China. New York, New York: Thames and Hudson. ISBN 0-500-05090-2
### Ligazóns externas
Charles D. Walker

**Charles David "Charlie" Walker**, nado en Bedford, Indiana, o 29 de agosto de 1948, é un astronauta estadounidense retirado que formou parte das misións STS-61-B, STS-41-D e STS-51-D.

## Traxectoria
Walker graduouse en enxeñaría aeronáutica e astronáutica pola Universidade Purdue en 1971. Foi seleccionado como astronauta pola NASA en 1983. Participou nas misións STS-61-B, STS-41-D e STS-51-D, pasando 19,91 días no espazo.

## Notas 
## Véxase tamén 
### Outros artigos 
*STS-61-B
*STS-41-D
*STS-51-D
Sound of Metal

***Sound of Metal*** é un filme estadounidense de 2019 dirixido e co-escrito por Darius Marder. Está protagonizado por Riz Ahmed no papel dun batería de que perde o sentido do oído, e tamén conta coas actuacións de Olivia Cooke, Paul Raci, Lauren Ridloff e Mathieu Amalric.

*Sound of Metal* estreouse internacionalmente no programa Platform Prize do Festival de Toronto o 6 de setembro de 2019. Amazon Studios estreou o filme en cinemas o 20 de novembro de 2020, e en Amazon Prime Video o 4 de decembro. O filme foi aclamado pola crítica, en especial as actuacións de Ahmed e Raci, o deseño de son, a edición, a dirección de Marder e o guión. Na 93ª edición dos Óscar, foi nomeado ó mellor filme, mellor guión orixinal, mellor actor (Ahmed) e mellor actor secundario (Raci), gañando finalmente nas categorías de mellor son e mellor montaxe.

## Personaxes 
[miniatura|dereita|[Riz Ahmed interpreta a Ruben Stone]]
* Riz Ahmed como Ruben Stone, un batería que perde o sentido o oído.
* Olivia Cooke como Louise "Lou" Berger, a moza de Ruben.
* Paul Raci como Joe, un exalcohólico que rexenta un centro de acollida para xordos adictos en recuperación.
* Lauren Ridloff como Diane, a profesora que ensina a Ruben a lingua de sinais americana.
* Mathieu Amalric como Richard Berger, o pai de Lou.
* Michael Tow como o farmacéutico.

## Notas
Ekai Lersundi

**Ekai Lersundi Martínez**, nado en Ondarroa (Biscaia) o 13 de outubro de 2001 e finado na mesma vila o 15 de febreiro de 2018, foi un mozo trans, activista e referente do movemento LGTBI español. Suicidouse aos 16 anos, mentres se atopaba á espera de que se lle autorizase a terapia hormonal.

## Datos biográficos 
Dende os 3 anos, a familia comezou a recibir informes escolares sobre unha suposta inmaturidade e dificultades de aprendizaxe, posteriormente identificadas como dislexia e discalculia. Os informes tamén sinalaban que, con todo, puña gran empeño no estudo. Na educación secundaria as dificultades aumentaron e comezou a desenvolver un carácter retraído. Nese momento, con axuda da súa nai, Ekai escolleu o nome da súa nova identidade. Tamén llelo notificou ás súas amizades e coñecidos, entre quen obtivo grande apoio. O próximo paso era notificar a situación no seu instituto e no sistema sanitario. Isto resultou máis dificultoso, ao non teren experiencia en casos similares.

## Activismo 
Desde o primeiro momento contou co apoio da súa familia e reivindicou a súa identidade de xénero. De feito, chegou a expor o seu caso ante diversos medios de comunicación. Ekai tamén impulsou sesións formativas para o profesorado e alumnado do seu instituto. Ditas sesións recibiron o visto e prace do Goberno Vasco en febreiro de 2017, aínda que Lersundi non chegou a velas. 

Superando o seu carácter tímido, conseguiu que os seus compañeiros e profesores deixasen de usar o seu nome de nacemento e adoptasen o de Ekai.

Malia ter a opción de realizar o seu tratamento hormonal en Barcelona, Lersundi, a xeito de reivindicación, optou por solicitalo no Hospital Universitario de Cruces-Gurutzetako Unibertsitate Ospitalea, en Barakaldo (Biscaia). Entre outras cuestións, reivindícase:
* Ter en conta cada caso de xeito individual e a necesidade ou non de tratamentos coma o endocrinolóxico ou o cirúrxico. 
* Considerar as particularidades de cada caso para cambiar a mención do sexo no DNI (actualmente esíxese un mínimo de dous anos en tratamento hormonal)
* Deixar de considerar os procesos de transición como patoloxías psiquiátrico-psicolóxicas e axilizar o acceso ao tratamento hormonal
* Unha Lei Trans única para todo o Estado español que substitúa os regulamentos autonómicos. O caso de Ekai Lersundi favoreceu a difusión dun amplo movemento para o recoñecemento das persoas trans e o desenvolvemento de recursos en todos os ámbitos para a súa protección.

Desde outubro de 2018 existe un monólito en recordo a Ekai no paseo Itsas Aurre de Ondarroa.

## Documental 
En 2020 estreouse un documental breve sobre a vida de Ekai Lersundi, "Mi pequeño gran samurai", dirixido pola ondarrutarra Arantza Ibarra Basáñez. Estreouse a nivel mundial no festival Zinegoak de Bilbao na sección oficial e obtivo o premio do público. Ten sido proxectado noutros festivais, mesmo a nivel internacional, coma o estadounidense Silicon Valley Queer Film Festival.

## Notas
Boiúna

miniatura|250px|Alegoría da boiúna nun festival de 2011.
A **boiúna** é un mito de orixe amerindia, procedente da selva amazónica . A miúdo descríbese como unha serpe escura xigante, capaz de afundir barcos. Tamén pode imitar a aparencia destes, atraendo naufraxios ao fondo do río. Nalgunhas rexións úsase a boiúna para nomear un ser maligno, que naceu dun ovo abandonado, ascendeu ao firmamento e se converteu nunha estrela, na constelación da Serpe. O nome provén da lingua tupí, e consta das palabras *mboîa* (cobra ) e *un* (escuro).

## Notas
Windfall (filme de 2022)

***Windfall*** é un filme estadounidense de 2022 dirixido por Charlie McDowell a partir dun guión de Andrew Kevin Walker e Justin Lader. Está protagonizado por Jason Segel como un ladrón que entra na casa dunha rica parella (Lily Collins e Jesse Plemons) aos cales mantén retidos ao chegaren antes á casa. Estreouse o 18 de marzo de 2022 a través de Netflix.

## Personaxes 
* Jason Segel como "Nobody", o ladrón
* Lily Collins como a esposa
* Jesse Plemons como o CEO
* Omar Leyva como o xardineiro

## Notas
Elisa Garrido Cantarero

**María Elisa Garrido Cantarero**, nada en Madrid en 1957, é unha avogada e política galega e madrileña do PSdeG-PSOE.

## Traxectoria 
Avogada. En 1984 estableceuse coa súa familia en Valdoviño, onde chegou a ser presidenta da APA. Nas eleccións municipais de 1995 encabezou a candidatura do PSdeG-PSOE en Valdoviño e foi elixida alcaldesa co apoio de Independentes por Valdoviño e o BNG, gobernando en coalición cos independentes e dende febreiro de 1997 tamén co BNG. Durante este mandato logrou un notable investimento no municipio duns 2 mil millóns de pesetas, ademais de promove-lo turismo e a consolidación de eventos como o Pantín Classic. Porén, e pese á insistencia de veciños e do seu propio partido, optou por non presentarse á reelección nas eleccións municipais de 1999 e retirarse da primeira liña política. Dende entón pasou a centrarse na súa profesión de avogada e concorreu en postos honoríficos nas sucesivas candidaturas socialistas no concello.

## Vida persoal
Casou co pediatra de orixe libanesa Kamel Saadeddine, co cal tivo 3 fillos. En 1984 a familia decidiu trasladar a súa residencia a Valdoviño debido ó seu gusto pola zona.

## Notas 
## Véxase tamén 
### Outros artigos 
* Eleccións municipais en Valdoviño
Carmen Sandiego (serie de televisión)

***Carmen Sandiego*** é unha serie de televisión estadounidense-canadense de animación con elementos educativos. Está baseada na franquía homínima creada por Broderbund. A serie foi producida por Houghton Mifflin Harcourt con WildBrain compañía produtora, e contén "mirada máis seria á historia de fondo de Carmen que se conta dende a súa perspectiva". É a cuarta serie de televisión baseada no personaxe de *Carmen Sandiego* logo de *Where in the World is Carmen Sandiego?*, *Where in Time is Carmen Sandiego?* e *Where on Earth is Carmen Sandiego?*.

## Notas
Santo André, Santo André de Paradela, Sarria

**Santo André** é o único lugar da parroquia de Santo André de Paradela no concello lucense de Sarria, na comarca de Sarria. Segundo o IGE, en 2023 tiña 45 habitantes (23 homes e 22 mulleres).
## Toponimia
O topónimo **Santo André** é un haxiotopónimo referido ao apóstolo André, e débese a que no lugar se sitúa a igrexa parroquial.

## Lugares e parroquias
### Lugares de Santo André de Paradela
### Parroquias de Sarria
## Notas 
## Véxase tamén 
### Outros artigos 
*Lugares de Sarria
Sviatlana Cichanoŭskaja

**Sviatlana Hieorhijeŭna Cichanoŭskaja** (de apelido de solteira **Pilipčuk**; en ), nada o 11 de setembro de 1982 en Mikaševičy (rexión de Brest, RSS de Belarús) é unha política e activista de dereitos humanos belarusa, que acadou sona coas eleccións presidenciais de Belarús de 2020 como a principal candidata da oposición; proclamouse vencedora das eleccións consideradas fraudulentas, e exiliouse en Lituania.

## Traxectoria 
Cichanoŭskaja é esposa do tamén activista Siarhiej Cichanoŭski, quen ía ser candidato naquelas eleccións, mais foi apresado polas forzas de seguridade do goberno o 29 de maio de 2020, o que motivou que Cichanoŭskaja asumira o seu lugar. e pediu o recoñecemento da comunidade internacional.

Logo das eleccións do 9 de agosto de 2020, a oposición ao réxime de Lukašenka realizou protestas case diarias pedindo a renuncia do presidente. Poucos días despois das eleccións, tivo que saír do país, refuxiándose en Lituania.

Desde entón, a oposición a Lukašenka pide apoio internacional e reivindica que outros países recoñezan a Cichanoŭskaja como presidente de Belarús. Dende entón, as autoridades da Unión Europea teñen recoñecido a Cichanoŭskaja de forma similar a un xefe de estado no exilio, como na súa alocución ao Consello de Europa ou o recoñecemento do Parlamento Europeo ao Consello Coordinador dirixido por ela como a "representación provisional do pobo de Belarús".

En decembro de 2020, Cichanoŭskaja recibiu o Premio Sakharov, o principal premio da Unión Europea. Foille entregado por David Sassoli, presidente do Parlamento Europeo, quen prestou homenaxe a ela e a toda a oposición belarusa.

## Notas 
## Véxase tamén 
### Ligazóns externas 
*
Jesús González Tutor

**Jesús González Tutor**, nado en Madrid en 1943 e finado en Valdoviño o 31 de xaneiro de 2008, foi un médico e político galego e madrileño do PSdeG-PSOE.

## Traxectoria
Licenliado en Medicina e especializado en Cardioloxía. En 1980 trasladouse a Valdoviño coa súa familia, ocupando unha praza na unidade de coidados intensivos do Hospital Arquitecto Marcide de Ferrol. Nas eleccións municipais de 1983 foi candidato do PSdeG-PSOE á alcaldía de Valdoviño logrando a vitoria cun 48% dos votos, ó bordo da maioría absoluta, e sendo elixido como cabeza da lista máis votada. Durante o seu mandato compaxinou a alcaldía co seu traballo no hospital, logrando numerosos avances en materia de infraestruturas e demais equipamentos, coma o centro de saúde. Non se presentou á reelección nas municipais de 1987, concorrendo no undécimo posto da candidatura socialista e retirándose da política, centrándose dende entón no seu traballo como médico no hospital.

## Vida persoal
Estaba casado e tiña dous fillos, despois de divorciarse casou de novo e tivo dúas fillas. Amante da costa galega, adoitaba veranear na zona de Estaca de Bares, ata que descubreu Valdoviño e decideu establecerse alí en 1980 tras solicitar unha praza no hospital ferrolán Arquitecto Marcide. Finou o 31 de xaneiro de 2008.

## Notas 
## Véxase tamén 
### Outras páxinas 
* Eleccións municipais en Valdoviño
Mary Ellen Weber

**Mary Ellen Weber**, nada en Cleveland, Ohio, o 24 de agosto de 1962, é unha astronauta estadounidense retirada que formou parte das misións STS-70 e STS-101.

## Traxectoria
Weber graduouse en enxeñaría química pola Universidade Purdue en 1984 e ten un doutoramente en química física pola Universidade de California en Berkeley en 1988. Ten un máster en administración de empresas pola Universidade Metodista do Sur en 2002. Foi seleccionada como astronauta pola NASA en 1992, participando nas misións STS-70 e STS-101, pasando 18,77 días no espazo.

## Notas 
## Véxase tamén 
### Outros artigos 
*STS-70
*STS-101
Paul J. Weitz

**Paul Joseph Weitz**, nado en Erie, Pensilvania, o 25 de xullo de 1932 e finado o 23 de outubro de 2017, foi un astronauta estadounidense que formou parte das misións Skylab 2 e STS-6.

## Traxectoria 
Weitz graduouse en enxeñaría aeronáutica pola Universidade do Estado de Pensilvania en 1954 e foi máster na mesma materia pola Escola Naval de Posgraduados dos Estados Unidos en 1964. Foi seleccionada como astronauta pola NASA en abril de 1966, participando nas misións Skylab 2 (como piloto) e STS-6 (como comandante), pasando 33,05 días no espazo.

## Notas 
## Véxase tamén 
### Outros artigos 
*Skylab 2
*STS-6
Centro de Lanzamento de Satélites de Wenchang

O **Centro de Lanzamento de Satélites de Wenchang** é o centro de lanzamento de foguetes de China localizado máis ao sur. Desde el lánzanse entre eles os foguetes CZ-5 e CZ-7.

## Características 
O centro está localizado ao leste da illa de Hainan, na costa, ao contrario que os tres outros centros de lanzamento da China, situados no interior. A súa localización na costa reduce o risco de caída de etapas de foguetes en zonas poboadas e amplía o rango de acimut no que se poden facer lanzamentos, ademais de permitir a chegada ao centro de lanzamento de etapas de maior tamaño por barco, eliminando a restricción de tamaño imposta polos transportes por estrada ou ferrocarril. A súa localización cara ao sur permite poñer en órbita maiores cargas usando os mesmos foguetes.

## Notas 
## Véxase tamén 
### Outros artigos 
*Longa Marcha
*Centro de lanzamento de Xichang
*Centro de lanzamento de Taiyuan
*Centro de Lanzamento de Satélites de Jiuquan
Pedro Manfredini

**Pedro Waldemar Manfredini**, nado en Russell, Maipú, Mendoza, o 7 de setembro de 1935 e finado en Roma o 21 de xaneiro de 2019, foi un futbolista arxentino que xogaba como dianteiro.

## Traxectoria 
Comezou a súa carreira futbolística no Deportivo Maipú da súa localidade natal, onde tivo como adestrador a Raimundo Orsi. Despois de anotar 36 goles no torneo de 1956 da Liga Mendocina, fichou polo Racing Club de Avellaneda en 1957, proclamándose campión da Primeira División da Arxentina ao ano seguinte, 1958, no que rematou como o cuarto máximo goleador da liga, con 19 goles, só superado por José Sanfilippo, Alfredo Rojas e Eugenio Callá.
[esquerda|miniatura| Manfredini adestrando coa [A.S. Roma|Roma entre os anos 50 e 60]]
Despois de dúas tempadas na máxima categoría da Arxentina, cruzou o océano Atlántico en 1959 para fichar pola Roma, da Serie A italiana.

## Palmarés 
;Racing Club
* **Primeira División da Arxentina (1):** 1958.

;Roma
* **Copa de Italia (1):** 1963/64.
* **Copa de Feiras (1):** 1960/61.

;Selección arxentina
* **Copa América (1):** 1959.

;Individual
* **Capocannoniere (1):** 1962/63.

## Notas 
## Véxase tamén 
### Ligazóns externas 
* Datos do xogador en national-football-teams.com . 
* Datos do xogador en BDFA.com .
Jim Wetherbee

**James Donald "Wxb" Wetherbee**, nado en Flushing, Nova York, o 27 de novembro de 1952, é un astronauta estadounidense retirado que formou parte das misións STS-32, STS-52, STS-63, STS-86, STS-102 e STS-113.

## Traxectoria 
Wetherbee graduouse en enxeñaría aeroespacial pola Universidade de Notre Dame en 1974. Foi seleccionado como astronauta pola NASA en maio de 1984, participando nas misións STS-32, STS-52, STS-63, STS-86, STS-102 e STS-113 e pasando 66,43 días no espazo.

## Notas 
## Véxase tamén 
### Outros artigos 
*STS-32
*STS-52
*STS-63
*STS-86
*STS-102
*STS-113
Ed White

**Edward Higgins White II**, nado en San Antonio, Texas, o 14 de novembro de 1930 e finado o 27 de xaneiro de 1967, foi un astronauta estadounidense que formou parte da misión Gemini 4 e faleceu durante as probas da Apollo 1.

## Traxectoria 
White graduouse en ciencias pola Academia Militar dos Estados Unidos en West Point en 1952 e en enxeñaría aeronáutica pola Universidade de Míchigan en 1959. Foi seleccionado como astronauta pola NASA en setembro de 1962, participando na misión Gemini 4 e finando durante o incendio producido nas probas da misión Apollo 1, o 27 de xaneiro de 1967.

## Notas 
## Véxase tamén 
### Outros artigos 
*Gemini 4
*Apollo 1
Terrence W. Wilcutt

**Terrence Wade Wilcutt**, nado en Russellville, Kentucky, o 31 de outubro de 1949, é un astronauta estadounidense que formou parte das misións STS-68, STS-79, STS-89 e STS-106.

## Traxectoria
Wilcutt graduouse en matemáticas pola Universidade do Oeste de Kentucky en 1974 e na Escola Naval de Pilotos de Proba dos Estados Unidos en 1986. Foi seleccionado como astronauta pola NASA en xaneiro de 1990, adestrando ata xullo de 1991 e participando nas misións STS-68, STS-79, STS-89 e STS-106. Pasou 42,00 días no espazo.

## Notas 
## Véxase tamén 
### Outros artigos 
*STS-68
*STS-79
*STS-89
*STS-106
Dafydd Williams

**Dafydd Rhys Williams**, nado en Saskatoon, Saskatchewan, o 16 de maio de 1954, é un astronauta canadense que formou parte das misións STS-90 e STS-118.

## Traxectoria
Williams graduouse en bioloxía pola Universidade McGill en 1967, é máster en fisioloxía e cirurxía e ten un doutoramento en medicina pola mesma universidade en 1983. Foi seleccionado como astronauta pola Axencia Espacial Canadense en xuño de 1992, participando nas misións STS-90 e STS-118. Pasou 28,66 días no espazo.

## Notas 
## Véxase tamén 
### Outros artigos 
*STS-90
*STS-118
Donald E. Williams

**Donald Edward Williams**, nado en Lafayette, Indiana, o 13 de febreiro de 1942 e finado o 23 de febreiro de 2016, foi un astronauta estadounidense que formou parte das misións STS-51-D e STS-34.

## Traxectoria
Williams graduouse en enxeñaría mecánica pola Universidade Purdue en 1964. Foi seleccionado como astronauta pola NASA en xaneiro de 1978, adestrando ata agosto de 1979 e participando nas misións STS-51-D e STS-34. Pasou 11,98 días no espazo.

## Notas 
## Véxase tamén 
### Outros artigos 
*STS-51-D
*STS-34